b'\n_START_ARTICLE_\nMichael Trucco\n_START_SECTION_\nTidlig liv og familie\n_START_PARAGRAPH_\nEdward Michael Trucco er s\xc3\xb8nn av en norsk kvinne og en politimann. Han var interessert i \xc3\xa5 bli det selv, til college da han ble trukket mot teateret. P\xc3\xa5 high school spilte han ogs\xc3\xa5 amerikansk fotball og drev med bryting.\n_START_SECTION_\nUtdanning\n_START_PARAGRAPH_\nTrucco gikk p\xc3\xa5 Junipero Serra High School. Han tok et teaterkurs da han studerte jus, men gjorde det s\xc3\xa5 bra at ble spurt om \xc3\xa5 vurdere \xc3\xa5 skifte hovedfag. Han gjorde det og fikk sin BA in Theatre Arts ved University of Santa Clara.\n_START_SECTION_\nSkuespillerkarriere\n_START_PARAGRAPH_\nTrucco begynte sin karriere p\xc3\xa5 fjernsyn i slutten av 1990-tallet med roller i serier som Touched by An Angel, Silk Stalkings, Beverly Hills 90210, Dr. Quinn: Medicine Woman og Pensacola: Wings of Gold. Han fortsatte \xc3\xa5 v\xc3\xa6re med i TV-serier i tilsvarende genrer som CSI: Crime Scene Investigation, Heartbeart, Strong Medicine, CSI: Miami og andre utover p\xc3\xa5 2000-tallet. Hans siste TV-serier inkluderer flere episoder som  \xc2\xabCooper Lee\xc2\xbb i One Tree Hill.\n_START_SECTION_\nBattlestar Galactica\n_START_PARAGRAPH_\nI 2003 ble TV-serien fra 1970-tallet Battlestar Galactica brakt tilbake til live, selv om det i f\xc3\xb8rste omgang var i form av en tre timer lang miniserie. Miniserien ble etterhvert en pilot for den nye science fiction-serien Battlestar Galactica. Trucco dukket f\xc3\xb8rst opp i sesong to i en gjesterolle som \xc2\xabSamuel Anders\xc2\xbb, men fikk etterhvert som serien n\xc3\xa6rmet seg slutten en fast birolle. Battlestar Galactica ble filmet for det meste i Vancouver i Canada, og varte i fire sesonger.\n_START_SECTION_\nTrafikk-ulykke\n_START_PARAGRAPH_\n2. desember 2007 var Trucco involvert i en bilulykke sammen med en venn. Kj\xc3\xb8ret\xc3\xb8yet veltet og endte p\xc3\xa5 taket. Trucco ble hardt skadet, blant annet med en ryggskade. Trucco har uttalt at han mistet f\xc3\xb8lelsen i armene. Han klarte til slutt \xc3\xa5 komme seg ut av bilen og ringe etter hjelp. Han ble fl\xc3\xb8yet til UCLA Medical Center der legene opererte p\xc3\xa5 ryggvirvlene hans. Pr. 10. desember 2007 var Trucco ute av sykehuset og var forventet \xc3\xa5 bli helt frisk. Legene sa at han var ekstremt heldig, da han fikk nesten samme skade som Christopher Reeve.\n_START_SECTION_\nTrivia\n_START_PARAGRAPH_\nMichael Trucco er gitarist i et band ved navn Simpleworld.'